
DISSERTATIO  MEDICA 


INAUGURALIS , 

QUAEDAM  DE 

PHRENITIDE 


COMPLECTENS. 


AUCTORE  GULIELMO  M.  BOASE. 


“ Pyrexia  vehemens ; dolor  capitis ; rubor 
“ faciei ; lucis  et  soni  intolerantia ; pervigilium ; 
“ delirium  ferox,  vel  Typhomania.” 

Ille  morbus,  cui  egregie  reddidit  hanc  defi- 
nitionem Cullenus  illustris,  in  regionibus 
nostris  simplex  raro  occurrit. 

Si  aeque  frequens  esset,  ac  plurimi  alii  mor- 
bi, et  aequ&  lethalis  ac  in  terris  quibusdam, 
mors  cito  pede,  et  falce  inexorabili  per  terras 
festinaret ; et  pauci  relicti  moerore  communi 
lugeant.  Gregorius  noster  in  praelectionibus 
affirmare  solebat,  se  nunquam  vidisse  Phreni- 

tidis  primariae  unum  exemplum.  Illos  prae- 
cipue affligit  hic  morbus,  qui  terras  calidas  in- 
\ colunt.  Apud  Britannos,  et  incolas  regionum 
mitium,  se  saepius  ostendit  indicium  alius  mor- 
bi : nec  ideo  multum  minus  timendum.  Tunc 
enim  eadem  mala,  quae  primarius,  inducit ; et 
haud  infrequenter  ad  eventum  eundem  tendit. 

Phrenitis  Hippocrati  bene  nota  fuit,  qui 
de  ea  scripsit. 

Cum  anima  putabatur  in  diaphragmate  re- 
sidere, illo  tempore  hic  morbus  (cujus  signum 
praecipuum  est  mentis  furor)  ad  hoc  viscus 
relatus  est,  unde  tulit  nomen — <pgsvriffi$.  Ho- 
die bene  intelligitur  originem  ducere  ab  in- 
flammatione, vel  ipsius  cerebri,  vel  membra- 
narum quae  cerebrum  circumvestiunt. 

Phrenitidi  praecurrit  pervigilium  et  ante 
accessum  morbi,  aeger  jam  somno  amplexus, 
subito  expergiscitur  somniis  horrendis.  Brevi, 
dolores  acuti  collum  cruciantur,  tendentes  ad 
varias  capitis  partes  ; respiratio  ex  imo  pectore 
fit ; deficitque  memoria.  Vultus  rubescit ; lin- 
gua stat  sicca,  et  scabra ; pulsus  irregularis, 
parvus,  celer,  et  fere  durus,  attamen  interdum 

mollis  videtur : Urinae  secretio  valde  immi- 
nuta, nec  sedimentum  ponit ; fauces  semper 
aridae  sunt,  sitis  autem  frequenter  abest : In 
ventriculo  ponderis  sensus  gravat,  comitataque 
nausea. 

Morbo  ingravescente,  ferox  fit  vultus ; ar- 
dent  oculi,  luminis  omnino  intolerantes,  vio- 
lenterque  agitati,  quasi  loculamentis  erupturi; 
tinnitus  aurium  aegro  incommodat;  et  fert 
dolorem  sonus  etiam  levis ; arteriae  temporales, 
et  carotideae  manifestius  pulsant.  Haec  signa 
comitatur  delirium  ferox.  iEger  saevit,  mus- 
sitat, et  interdum  omnino  silet.  Conceptiones 
mentis  ejus  non  consentiunt  vel  inter  se,  vel 
cum  rebus  externis.  Animus  aliquando  ob- 
ruitur timore,  ac  eos,  quibus  sanus  maxime  fi- 
dit, furens  in  suspicione  habet.  Frequentius 
autem  amicos  et  inimicos  aeque  cognoscere 
nequit ; atque  identitatis  suae  immemor,  sibi 
et  aliis  omnibus  adstantibus  manus  nocenter 
conjicit. 

Eventus  lethalis  saepe  decidit  inter  dies  ter- 
tiam et  septimam.  Excitatio  corporis  tam  va- 
lida diu  nequit  durare ; in  paucis  diebus,  una 

cum  signis  vehementibus  residit,  et  corpus 
quam  debile  relinquit.  Hoc  tempore  pulsus 
minimus  est,  et  adeo  frequens,  ut  omnino  qui 
dem  numerari  non  potest ; vultus  collapsus  vide- 
tur et  pallidus  ; difficultas  spirandi  magna  est. 

Morbo  post  diem  septimam  durante,  inter- 
dum accidit  vertigo  insanabilis,  stupor,  Fatui- 
tas, vel  Mania.  In  uno  exemplo,  aegri  me- 
moria a Phrenitide  ita  imminuta  est,  ut  per 
menses  plurimos,  ad  quinque  numerare  non 
potuit.  Quidam  auctores  nec  parvi  nominis, 
putaverunt  coma  indicare  cerebrum  ipsum 
morbi  esse  sedem  ; de  hac  sententia  dissentit 
Cullenus.  Illi  magis  placuit  credere  inflam- 
mationem membranarum  a signis  acutissimis 
indicari,  et  affectionem  cerebri  dare  signa  lon- 
giora. 

Qui  temperamenti  sunt  sanguinei,  vel  atra- 
biliosi ; et  quibus  aetas  maxime  viget,  vel 
corporis  habitus  plenus  ; hi  omnes  Phrenitidi 
praecipue  obnoxii  sunt. 

Hic  morbus  a quibusdam  ad  hereditarios  re- 
fertur, qui  in  paucis  familiis  accidere  soleat. 
Illud  autem  pendere  possit  rebus  quibusdam 

in  modo  vitae,  quae  proclivitatem  ad  pletho- 
ram  vel  generalem  vel  cerebralem  inducant. 
Qui  lautius  vivunt,  et  etiam  otiosi  sunt  huic 
morbo  periclitantur.  Infantibus  et  aetate  pro- 
vecta confectis  raro  Phrenitis  infestat. 

Proclivitas  Phrenitica  inducitur  vehementi- 
bus animi  affectibus  ; vigiliis ; studio  nimis  as- 
siduo; et  suppressione  profluvii  cujusdam  soliti. 
Migrantes  a regione  miti  ad  calidam  huic  mor- 
bi objecti  sunt : Phrenitis  enim  frequentius 
accidit  sub  caelo  calidiori. 

Quodcunque  genus  sanguineum  excitat,hunc 
morbum  inducere  potest,  praesertim  in  iis,  qui 
vel  corporis  fabrica,  ratione  vivendi,  vel  ab  aliis 
causis  valde  obnoxii  sunt.  Phrenitis  gignitur 
ab  omni  stimulo,  augente  sanguinis  impetum 
in  cerebro,  et  in  membranis  ejusdem.  Sic  in- 
duci potest  iracundia  vehementi ; studio  ni- 
mio ; venere  immodice  culta ; exercitatione  ni- 
mia ; injuriis  extrinsecus  illatis ; potionum  usu 
ardentium  ; ictu  solari ; profluviis,  ut  Haemor- 
rhoide,  mensibus,  &c.  suppressis.  Exempla 
proferunt  quaedam  Doctores  Lind  et  Prin- 
gle,  Phrenitidis  ab  aere  corrupto  genitae. 

Morbus  qui  ab  illis  describitur  forsan  similis 
est  ei  delirio  quod  in  febribus  typhoideis  saepe 
occurrit;  nam  credere  difficile  est  morbum, 
cujus  causae  aliae  omnes,  valde  sunt  stimulan- 
tes, his  exemplis  ab  illa  induci,  quae  manifes- 
te infirmat. 

Spectantes  ad  consensum  notissimum  inter 
cerebrum,  et  ventriculum  ; et  ad  nexum  inti- 
mum qui  inter  haec  viscera  et  partes  omnes 
corporis  videtur ; mirari  non  possumus  hunc 
morbum  signis  tam  plurimis,  et  tam  variis 
comitari. 

Signa  Phrenitidis  plane  oriuntur  ab  excita- 
tione valida  et  in  toto  corpore  et  praecipue  in 
viscere  ipso ; quae  excitatio  originem  ducit  in 
genere  sanguineo,  vel  in  genere  nervoso.  Ra- 
rissime, si  unquam  accidit  alterum  genus  ab 
aliqua  causa  excitari,  quin  alterum  etiam  ex- 
citetur. Sic  versus  cerebrum  sanguinis  auge- 
tur impetus  a studio  assiduo  ; dum  necesse  est 
cursum  ejus  validum  esse  ut  conceptiones 
mentis  vividi  sint.  In  Phrenitide  ubi  cursus 
in  cerebro  nimis  celer  est,  conceptiones  irrum- 
punt in  animos  evidentia  et  celeritate  percep- 

tionum  simplicium.  Fluxus  sanguineus  ad 
caput  auctus,  vultum  rubrum  efficit ; et  sen- 
sum nervorum  auget,  adeo  ut  luminis  et  soni 
tolerare  nequeant ; et  aegrotans  tinnitu  aurium 
turbetur. 

Vultus  ferocitas,  et  oculorum  ardentia,  ab 
excitatione  mentis  oriuntur.  Excitationi  et 
perturbationi  generis  nervosi,  delirium,  confu- 
sio animi,  somnia  horrenda,  et  pervigilia  refe- 
renda sunt. 

Hic  morbus  cum  mania  sola  confundi  potest, 
et  ab  hac  facile  dignoscitur,  si  animum  tenda- 
mus ad  utriusque  signa.  Maniam  nec  comi- 
tatur dolor  acutus,  nec  pulsus  frequens,  quae 
in  Phrenitide  semper  adsunt.  In  illa  memo- 
ria minime  deficit,  in  hac  maxime.  In  ma- 
niam aliquando  vertitur  Phrenitis ; et  exem- 
plum chronicum  a Stoll  narratur,  quod  pro- 
tractum erat  per  novem  hebdomadas,  et  pos- 
tea in  maniam  mutabatur. 

Phrenitis  cognoscitur  simplex  aggressione 
subita.  Cum  signum  est  alius  morbi,  de- 
• lirium  sequitur  signa  notissima ; cum  sim- 
plex primum  est  ipsum  signum.  Per- 

difficile  est  dignoscere  inflammationem  cere- 
bri, ab  illa  membranarum ; nec  multum  re- 
fert, quoniam  utrique  modus  idem  medendi. 
Quidam  medici  Hydroceplialum  acutum  ex 
classe  hydropum  transtulerunt  in  pyrexias,  et 
non  inepte  ; omnia  enim  signa  quae  huic  ef- 
fusioni praecurrunt,  inflammationem  comitan- 
tur. Effusio  ergo  sequela  habetur  inflamma- 
tionis, et  morbo  datur  nomen  genericum 
Cephalitis.  Haec  species  infantibus  qui  non- 
dum annos  novem  compleverunt,  praecipue 
infestat. 

Sectio  cadaverum  interdum  nulla  signa 
morbosa  ostendit.  Sed  fere  membranae  in- 
dicia solita  inflammationis  praebent  ; aut 
cerebrum  durius  est  justo,  aut  ulceribus  cor- 
ruptum. Nec  desunt  exempla,  ubi,  secto  ca- 
pite, indicia  inflammationis  sese  ostendunt, 
nullis  signis  Phrenitidis  in  vivo  observatis. 

Tractando  hunc  morbum,  tria  sunt  consilia. 
Amovere  causam  excitantem.  Excitationem 
compescere  ; et  omnes  stimulos  vitare.  Ex  sig- 
nis tam  vehementibus  plane  videtur  morbum 

ct  periculum  maximum  minari,  et  remedia 
tum  promptissima  tum  validissima  poscere. 

Ut  in  Phlegmasiis  aliis,  sic  etiam  in  hac 
praecipue  inculcandus  victus  exiguus ; et  alias 
cursum  sanguinis  moderandum  est. 

Illud  optime  efficitur  a sanguinis  missione. 
Ubi  detractio  ab  arteriis  temporalibus  fieri  pos- 
sit, beneficium  sequitur  majus : saepe  autem 
aegrotantis  inquietudo  vetat,  ne  hoc  efficia- 
mus ; et  tunc  melius  sit  sanguinem  detrahere 
ex  venis  jugularibus.  Oportet  detractionem 
pleno  rivo  fieri,  adeo  ut  genus  totum  afficia- 
tur, et  hoc  effici  solummodo  potest  tensionem 
vasorum  imminuendo.  Vasis  etiam  potestas 
est,  se  accommodandi  ad  molem  rei  contentae ; 
si  ideo  sanguinem  rivo  exiguo  detrahamus, 
nulla  tensionis  minutio  fieret.  Quoad  quan- 
titatem, nihil  praecipere  possumus  ; multum 
interest  in  variis  [hominibus;  fere  mittendum 
est  ad  animi  defectionem  ; et  si  haec  accidet 
priusquam  tensio  satis  minuta  fuerit,  sanguin- 
em mittere  debemus  parte  levibus  plagis  se- 
cando. Cum  aeger  valde  obnitatur,  minime 
conaremur  incidere  vel  arteriis  temporalibus, 

vel  venis  jugularibus  : aeger  enim  plus  mali 
ab  excitatione,  quam  boni  ab  evacuatione  re- 
ciperet. In  exemplis  hujuscemodi  sanguinem 
e brachiis  mittere  debemus.  Post  missionem 
sanguinis  caput  radendum  est,  et  aeger  in 
conclavi  tenebroso  et  bene  ventilato  ponendus. 
Caput  conservari  frigidulum  oportet,  ab  aqua 
cum  aceto,  vel  ab  aliis  refrigerantibus,  ut  a 
pileo  luto  vel  nive  facto  ; et  fulciri  debet,  ubi 
positura  erecta  incommoda  est. 

Pediluviis  calidis  timuit  uti  Cullenus,  ne, 
motu  sanguinis  aucto,  noceant.  Opiatis 
etiam,  quam  caute  monuit  uti.  Cum  somnum 
integrum,  sine  ulla  irritatione  inducent,  utilia 
erunt,  sed  multum  abest,  ut  effectu  eorum 
semper  praevidere  possimus  : magnum  enim 
discrimen  in  variis  constitutionibus  valet ; nec, 
nisi  post  experimenta,  id  discrimen  intelligi 
potest. 

In  Phlegmasiis  nulla  purgantibus  magis  ce- 
dit quam  haec.  Fortiora  tamen  minime  uten- 
da : quippe  quae  totum  genus  excitant,  et  ita 
morbum  adaugent.  Melius  erit  adhibere  pur- 
gantia salina,  quae  corpus  refrigerant,  nec 
valde  irritant. 

Post  dejectionem  plenam,  aperientia  sic  re- 
petenda, ut  alvus  nunquam  constipetur. 

Epispastica  multum  juvant,  et  partem  affec- 
tam quam  prope  adhibenda  sunt. 

Quibusdam  medicis  placuit  corpus  immer- 
gere in  aquam  frigidam  ; illud  nunquam  tu- 
tum erit,  nisi  post  sanguinis  evacuationem. 

Balneum  imbriferum  in  multis  exemplis 
praestantissimum  remedium  fuit. 

In  hoc  morbo  JEgypti  solebant  nares  culmis 
secare,  vel  lignis  acutis  ; et  hunc  modum  vasa 
capitis  deplendi,  Hoffmannus  magno  com- 
modo se  vidisse  affirmavit. 

Quietas  mentis  quam  necessaria  est  curatio- 
ni Phrenitidis.  iEgrum  ideo  non  turbari  ad- 
stantibus  strenue  cavendum  est.  Fere  medi- 
cus et  nurus  soli  admittendi  sunt ; sed  exem- 
pla quaedam  accident,  in  quibus  amicorum 
praesentia  animum  vexatum  aegri  levabit,  et 
delirium  cerebri  compescet.  Haec  nulli  legi 
subjici  possunt.  Est  medici  ad  res  morbi  res- 
picere, et  ab  his  moneri. 

Functiones  cerebri  tam  magni  momenti 
sunt,  ut  hujus  visceris  morbi  maximum  peri- 

culum  inducent.  Inde  in  Phrenitide  progno- 
sis saepius  adversa  est.  Quaerenda  est  de  cau- 
sa excitante ; de  conditione  signorum ; et  de 
morbi  duratione. 

Quum  Phrenitis  inducta  fuerit  ab  irritatione 
mechanica,  cujus  causa  latet,  vel  amoveri  non 
potest,  nulla  spes  erit  medendi.  Cum  solis  ra- 
dii morbum  induxerint,  exitus  fere  Lethalis  est. 
Exempla  narrantur,  ubi  morbus  sic  illatus 
morti  cederunt  intra  horas  duas. 

Signa,  quae  eventum  secundum  indicare  vi- 
dentur, haec  sunt ; Epistaxis  ; reditus  mensium 
vel  alius  evacuationis  suppressae ; somnus  in- 
teger ; sudores  copiosi  et  generales,  signa  in- 
flammationis minuentes ; dejectiones  alvi  ple- 
nae ac  naturales  ; urina  plena,  copiosum  sedi- 
mentum deponens ; metastasis  morbhad  aliam 
partem  corporis,  sese  ostendens  a tumore  glan- 
dium, inflammatione  articulorum,  &c. 

Signa  sequentia  mali  ominis  sunt : pervigi- 
lium ; lingua  atra,  arida,  et  scabra,  sine  potionis 
cupidine ; dentium  stridor  ; constipatio  ; et 
urina  exigua ; vomitus  materiei  viridis.  Tre- 
mor vocis  et  articulorum  ; res  imaginarias  pre- 

hendendi  conatus ; subsultus  tendinum  ; et  sic- 
catio subita  ulcerum  veterum  mortem  ad  li- 
mina indicant. 

Quum  loquela  delirium  comitatur,  minus  ti- 
mendum quam  delirium  omnino  silens ; et  il- 
lud delirium  est  melioris  ominis,  quod  sine  me- 
tu et  suspicione  exultat. 

Si  furor  mentis  adstat,  post  diem  septimam, 
omnibus  signis  febrilibus  profectis,  in  maniam 
vertitur,  qui  miseram  urguet  per  totam  vitam. 

Cum  signa  vehementia  discesserunt ; debi- 
litas sola  obstat,  ne  salus  perfecta  redeat. 

Hanc  amovere  debemus  victu  lautiore.  Usus 
vini  modicus,  et  exercitatio  lenis  corporis  vires 
augent.  Hilaritas  mentis  adeo  necessaria  cu- 
rationi, optime  promovetur  grata  amicorum 
praesentia,  et  exercitatione  leni  sub  dio. 

Vix  dicere  necesse  est,  omnes  illae  causae 
quae  Phrenitidem  inducere  possunt  strenuissi- 
me vitandae  sunt. 


finis. 

